# Geneva

Geneva :
| Gwel eus kêr. ||
| Anv alamanek | Genf |
| Anv gallek | Genève |
| Anv italianek | Ginevra |
| Anv romañchek | Genevra |
| Melestradurezh ||
| Bro | Suis |
| Kanton | kanton Geneva |
| Yezh ofisiel | galleg |
| Niv. OFS | 6621 |
| Kod post | 1201, 1202, 1203, 1204, 1205, 1206, 1207, 1208, 1209, 1211, 1200 |
| Maer | Alfonso Gomez Cruz |
| (Amzer gefridi) | 2020-2021 |
| Lec'hienn web | https://www.geneve.ch/ |
| Poblañsouriezh ||
| Poblañs | 203 840 ann. |
| Stankter | 12 796 ann./km² |
| Douaroniezh ||
| Daveennoù lec'hiañ | 46° 12′ Norzh 6° 09′ Reter / 46.2, 6.15 |
| Uhelder | 396 metr |
| Gorread | 15,93 km² |
| Kumunioù stok | Carouge, Chêne-Bougeries, Cologny, Lancy, Pregny-Chambésy, Vernier, Le Grand-Saconnex, Veyrier |
| kemmañ |
Genève (e galleg, yezh ofisiel er vro ; Geneva en arpitaneg) zo ur gêr e Kanton Geneva e Suis, war glannoù ar stêr Ron el lec'h ma kuita lenn Geneva (Léman e galleg, Lèman e frankoprovañseg).

## Stummoù an anv

Genava eo ar stumm latin a gaver e De Bello Gallico gant Caius Julius Caesar e 58 a-raok JK, ha Genáva e latin ar bobl, alese ar stumm gallek Genève. E yezhoù ofisiel ar vro e skriver Genève e galleg neuze, Genf en alamaneg, Ginevra en italianeg ha Genevra e romañcheg. Génva eo ar stumm arpitanek, Genves e oa e galleg kozh kent ar stumm Gennes. E brezhoneg e kaver Jeneva, Genava (hervez ar stummm latin) e geriadur Vallée ; n'eus meneg ebet e Geriadur Hemon-Huon (na 1993, na 2005).

## Orin an anv

Diasur eo orin Geneva. Kinniget ez eus bet un orin keltiek en abeg d'ar galianeg genava, a zo kar d'ar c'hembraeg gen, genau ha d'ar brezhoneg genoù : e "genoù" al lenn emañ kêr. Un displegadur all zo deuet dre ar genyezhoniezh, pa dalvez ar wrizienn indezeuropek *gen- kement ha "javed", "jod", "chin" – un astenn d'ar ster-se eo "genoù" pa gomzer eus an dremm ha n'eo ket eus an digor ma lakaer boued ; kement ha "plegadenn", "kogn" e oa ster *gen- ivez (gwelit al latin genū, glin), alese Geneva oc'h ober dave d'ar c'hogn a zo e penn al lenn. Keltiek avat e chom an dibenn -ava..

## Ur gêr a bouez

Eil kêr Suis eo Geneva ha kêr-benn ar c'hanton. 185 028 a dud a oa enni e 2005, met an dachenn kêriet en dro dezhi en em astenn war kanton Vaud ha departamantoù gall an Ain hag an Haute-Savoie, a vev 760 000 a dud enni.

## Istor

E bro an Allobroged e oa pa oa aloubet gant ar Romaned.

## Degemer

Douar repuidi eo Geneva abaoe pell, dreist-holl abaoe ma voe degemeret enni ar brotestanted heskinet, evel Guillaume Farel, Jean Calvin ha Théodore de Bèze, ma veze graet ar Roma brotestant anezhi, hag ivez kêr Calvin. E-touez an holl bolitikerien repuet enni emañ Lenin a-raok dispac'h 1917.
Kalz aozadurioù etrebroadel zo diazezet e Geneva, en o zouez :
* sez europat Aozadur ar Broadoù Unanet ;
* ar Groaz Ruz etrebroadel
* Aozadur Bedel ar Yec'hed ;
* Aozadur Bedel ar C'henwerzh.

## Kêrioù gevellet

* Arc'hantina : Buenos Aires (1991)
* Bro-C'hall : Pariz (2002)

## Liorzhoù ha parkoù

310 hektar zo dindan koad pe geot, da lavarout eo 20% eus douar kêr.

## Mell-droad

Brudet eo ar c'hleub Servette FC savet e 1890. E 2005 e reas freuz-stal.

## Beredoù

Etre 1700 ha 1853, ne oa nemet ur vered e kêr, hini Plainpalais. E penn-kentañ ar bloavezhioù 1850 e voe krouet hini Châtelaine, ha hini Saint-Georges er bloavezhioù 1880. Hini kumun Petit-Saconnex zo e kêr abaoe 1931 pa voe kendeuzet an div gumun.
E-touez an dud veur beziet e Geneva emañ Jean Calvin ha Jorge Luis Borges.

## Tud veur bet ganet e Geneva

* Henri Dunant, medisin
* Isabelle Eberhardt, skrivagnerez
* Jacques Necker, politikour gall
* Jean-Jacques Rousseau, prederour
* Ferdinand de Saussure, yezhoniour
* Michel Simon, aktour
* Alain Tanner, filmaozour
* Paul-Émile Victor, ergerzhour, gwerinoniour, skrivagner gall

## Gwelout ivez

* Michel Servet

## Liammoù diavaez

| Buhez sevenadurel Mirdioù Sonerezh C'hoariva Dañs Festivalioù Sinema Levraouegoù Lenn Gwelet eus an egor gant WikiMapia | Liammoù all Istor Geneva Skridoù diwar-benn ar Brotestantiezh e Geneva (XVI-vet kantved) Skridoù diwar-benn ar Brotestantiezh e Geneva (XVII-vet kantved)) Skrid diwar-benn orin trojan Geneva hag enepskrid Geneva deskrivet gant Voltaire en Enkiklopediezh Diderot (XVIII-vet kantved) Gweladennerien Skeudennoù eus kêr Geneva filmet war-eeun Luc'hskeudennoù Istorioù eus kêr Geneva eus 1910 da 2006 Geneva, keoded eus ar bed, gant TV5 |

## Notennoù

* ↑ (la) Levrenn I, 6 ha 7
* 1 2 Georges Dottin (1920), La langue gauloise, Slatkine Reprints, Genève, 1985, p. 108 (ISBN 2-05-100802-8).